Vesmírny ďalekohľad Jamesa Webba

**Vesmírny ďalekohľad Jamesa Webba** (iné názvy pozri nižšie;  - skratka **JWST**, skrátene *Webb Telescope*) je infračervené kozmické observatórium (vesmírny ďalekohľad) umiestnené pri libračnom bode L2 sústavy Slnko-Zem vo vzdialenosti približne 1,5 milióna km od Zeme (smerom k Marsu).

Vesmírny ďalekohľad Jamesa Webba bol vyvinutý v spolupráci NASA, Európskej vesmírnej agentúry a Kanadskej kozmickej agentúry. Jeho hlavnou vedeckou úlohou je pozorovanie najvzdialenejších objektov vo vesmíre - tých, ktoré presahujú vzdialenosti pozorovateľné pomocou Hubblovho vesmírneho ďalekohľadu alebo pozemných staníc.

## Názvy
Tento ďalekohľad sa v literatúre uvádza pod týmito slovenskými názvami: **Vesmírny ďalekohľad Jamesa Webba**, **Vesmírny teleskop Jamesa Webba**, **Kozmický ďalekohľad Jamesa Webba**, **Kozmický teleskop Jamesa Webba**. Skrátené názvy sú: **Webbov vesmírny ďalekohľad**, **Webbov vesmírny teleskop**, **Webbov kozmický ďalekohľad**, **Webbov kozmický teleskop**, **Webbov ďalekohľad**, **Webbov teleskop**.

## Dejiny
Plán vzniku nasledovníka Hubblovho ďalekohľadu (vyvíjaného od 70. rokov a vypusteného v apríli 1990) siaha ešte do roku 1989, keď sa k téme na pôde Space Telescope Science Institute (STScI) konal prvý workshop za účasti NASA. Presnejšie kontúry projekt získal v rokoch 19951996, v tom čase ešte pod názvom *Next Generation Space Telescope* (NGST). V roku 2002 bol pomenovaný po Jamesovi E. Webbovi, riaditeľovi NASA z rokov 19611968, ktorý bol významnou postavou programu Apollo.

Štart ďalekohľadu bol pôvodne plánovaný na rok 2007. Po množstve odkladov k nemu došlo 25. decembra 2021 a ďalekohľad bol úspešne vynesený raketou Ariane 5 z kozmodrómu Kourou vo Francúzskej Guyane. Na cieľovú, približne eliptickú halo orbitu okolo libračného bodu L2 sústavy Slnko-Zem vo vzdialenosti približne 1,5 milióna km od Zeme smerom ďalej od Slnka ďalekohľad dorazil v priebehu 29 dní, počas ktorých súbežne s korekčnými manévrami prebiehal aj náročný proces jeho postupného rozkladania z kompaktnej prepravnej do finálnej prevádzkovej konfigurácie. 24. januára 2022 bol 297-sekundovým zážihom manévrovacích motorčekov úspešne navedený na cieľovú dráhu. Ďalších približne 5 mesiacov prebiehalo jeho postupné chladnutie, ostrenie a kalibrácia prístrojov. Prvú ostrú snímku z teleskopu, zobrazujúcu vzdialenú kopu galaxií SMACS 0723, zverejnil americký prezident 11. júla 2022.

## Hlavné úlohy
Primárne vedecké úlohy ďalekohľadu možno rozdeliť do štyroch hlavných skupín:
* hľadanie svetla z najstarších (prvotných) hviezd a galaxií, z ktorých bol zložený vesmír po Veľkom tresku
* štúdium vzniku a vývoja galaxií
* pochopenie vzniku hviezd a planetárnych systémov
* štúdium planetárnych systémov a vzniku života

Kvôli kombinácií červeného posunu, prachovému zahaleniu a skutočne nízkym teplotám viacerých zdrojov, ktoré sa budú študovať, musí ďalekohľad Jamesa Webba operovať v infračervených vlnových dĺžkach s rozsahom od 0,6 do 28 mikrometrov. V snahe zaistiť aby pozorovaniam nebránili infračervené emisie vyžiarené teleskopom, musí byť celé observatórium chladné, výborne tienené od Slnka tak aby mohlo dosiahnuť teplotu približne 40 kelvinov (−233,15 °C).

## Galéria

### Príprava, štart a umiestnenie na orbitu

Súbor:JWST people.jpg | Tím JWST s modelom ďalekohľadu v skutočnej veľkosti (2005)
Súbor:James Webb telescope sunshield.jpg | Roztiahnutá 5-vrstvová slnečná clona JWST počas testov (2014)
Súbor:James Webb Space Telescope Mirrors Will Piece Together Cosmic Puzzles (30108124923).jpg | Primárne zrkadlo v čistej miestnosti (2016)
Súbor:NASA’s James Webb Space Telescope Completes Environmental Testing (50427670958) (cropped).jpg | Skompletizovaný ďalekohľad v prepravnej konfigurácii počas testov (2020)
Súbor:James Webb Space Telescope Launch (NHQ202112250022).jpg | Štart rakety Ariane 5 s ďalekohľadom 25. decembra 2021
Súbor:JWST-at-L2-Lagragian-Point.jpg | Diagram libračných bodov sústavy Slnko-Zem s naznačenou orbitou JWST okolo L2
Súbor:Animation of James Webb Space Telescope trajectory - Polar view.gif | Animácia trajektórie preletu JWST od Zeme k L2 a cieľovej halo orbity okolo neho
Súbor:JWST-HST-primary-mirrors.jpg | Porovnanie rozmerov primárnych zrkadiel Hubblovho a Webbovho vesmírneho teleskopu


### Pozorovania (výber)

Súbor:Webb's First Deep Field.jpg | *Webbovo prvé hlboké pole* – kopa galaxií SMACS 0723 v súhvezdí Lietajúca ryba. Hmota klastra vzdialeného 4 miliardy ly funguje ako gravitačná šošovka, zobrazujúca ešte vzdialenejšie galaxie.
Súbor:Tarantula Nebula by JWST.jpg | Emisná hmlovina Tarantula v súhvezdí Mečiar
Pillars of Creation (NIRCam Image).jpg | Stĺpy stvorenia v Orlej hmlovine, otvorenej hviezdokope v súhvezdí Had
NASA’s Webb Reveals Cosmic Cliffs, Glittering Landscape of Star Birth.jpg | Emisná hmlovina NGC 3324 v súhvezdí Kýl 
Southern Ring Nebula (NIRCam and MIRI Images Side by Side).png | Osmičková hmlovina v súhvezdí Plachty
Jupiter Showcases Auroras, Hazes (NIRCam Closeup).jpg | Planéta Jupiter s polárnymi žiarami v blízkom infračervenom spektre
Neptune Wide Field (NIRCam).jpg | Systém planéty Neptún s jej prstencami a mesiacmi na pozadí stoviek vzdialených galaxií
Webb Inspects the Heart of the Phantom Galaxy.jpg | Jadro špirálovej galaxie Messier 74 v súhvezdí Ryby
Quintette de Stephan par le JWST.jpg | Skupina interagujúcich galaxií HCG 92 v súhvezdí Pegas, známa ako Stephanov kvintet
Cartwheel Galaxy JWST NIRCam+MIRI Full Res.png | Pekuliárna galaxia Cartwheel v súhvezdí Sochár

Pozn.: keďže JWST je infračervený ďalekohľad, zachytávajúci vlnové dĺžky mimo viditeľného spektra, všetky zábery sú v nepravých farbách, volených tak, aby vynikli vedecky podstatné aspekty snímanej scény.

## Referencie

## Iné projekty

## Externé odkazy
* Oficiálna stránka JWST na webe NASA Science
* Where Is Webb? – stránka sledujúca priebeh misie od štartu, prelet do libračného bodu L2  v roku 2022 a aktuálny stav ďalekohľadu
* Cesta Webbova teleskopu do L2 – priebeh preletu do L2 na Kosmonautix.cz
* FAQ: Vše o Teleskopu Jamese Webba (2., 3., 4. časť) – séria článkov Karla Zvoníka na Kosmonautix.cz (2022)
* Kosmologie na prahu éry Webbova teleskopu – článok a prednáška fyzika Vladimíra Wagnera na Kosmonautix.cz (2022)
* První rok práce Vesmírného dalekohledu Jamese Webba – článok Vladimíra Wagnera na OSEL.cz (2023)
* 
* 

## Zdroj

Kategória:Veľké kozmické observatóriá
Kategória:Infračervené teleskopy
Kategória:Umelé družice v libračných bodoch sústavy Zem-Slnko
Kategória:Kozmické programy NASA
Kategória:Európska vesmírna agentúra
Kategória:Kozmonautika v 2021
Kategória:Kozmonautika v 2022
Kategória:Prebiehajúce misie